அலோர் ஸ்டார் மாநகராட்சி

அலோர் ஸ்டார் மாநகராட்சி (மலாய்: Majlis Bandaraya Alor Setar; ஆங்கிலம்: Alor Setar City Council); (சுருக்கம்: MBAS) என்பது மலேசியா, கெடா, மாநிலத்தில் அலோர் ஸ்டார் மாநகரத்தை நிர்வகிக்கும் மாநகராட்சி ஆகும். இந்த மாநகராட்சி மலேசியாவின் கெடா மாநில அரசாங்கத்தின் கீழ் உள்ளது. 

அலோர் ஸ்டார் மாநகராட்சியின் அதிகார வரம்பு 333 சதுர கி.மீ. பரப்பளவைக் கொண்டுள்ளது. இந்த மாநகராட்சி, கெடாவில் உள்ள கோத்தா ஸ்டார் மாவட்டம் (Kota Setar District); மற்றும் பொக்கோக் சேனா மாவட்டம் (Pokok Sena District) ஆகிய இரு மாவட்டங்களை நிர்வகிக்கிறது. கோத்தா ஸ்டார் மாவட்டத்தில் தான் அலோர் ஸ்டார் மாநகரமும் உள்ளது. 

பொது

2003 டிசம்பர் 21-ஆம் தேதி அதிகாரப்பூர்வமாக நகரத் தகுதி வழங்கப்பட்ட பிறகு அலோர் ஸ்டார் நகராட்சி நிறுவப்பட்டது.

அலோர் ஸ்டார் மாநகராட்சியின் முதல்வர் (மேயர்); மற்றும் அதன் 24 நகராட்சி மன்ற உறுப்பினர்களையும் கெடா மாநில அரசாங்கம் ஓராண்டு காலத்திற்கு நியமிக்கிறது. மேற்சொன்ன அலோர் ஸ்டார் மாநகராட்சியின் பொறுப்புகள் அனைத்தும் நியமனப் பொறுப்புகளாகும்.

பொதுவாக மற்ற எல்லா மாநகராட்சிகளைப் போலவே இந்த மாநகராட்சியும் பொதுச் சுகாதாரம்; கழிவு மேலாண்மை; நகர மேலாண்மை; நகரத் திட்டமிடல்; சுற்றுச்சூழல் பாதுகாப்பு; கட்டடக் கட்டுப்பாடு; சமூகப் பொருளாதார மேம்பாடு; மற்றும் நகர்ப்புற உள்கட்டமைப்பின் பொது பராமரிப்பு; போன்ற செயல்பாடுகளைக் கவனித்துக் கொள்கிறது.

வரலாறு

அலோர் ஸ்டார் சுகாதார வாரியம் (Alor Star Sanitary Board) 1905-இல் நிறுவப்பட்டது. இந்த வாரியம் 1958-இல் அலோர் ஸ்டார் ஊராட்சி வாரியமாக (Alor Star Municipal Board) மாறியது. பின்னர் 1 மார்ச் 1976-இல் கோத்தா ஸ்டார் மாவட்ட ஊராட்சியாக (Kota Setar District Council) தரம் உயர்த்தப்பட்டது. 

மீண்டும் 1 பிப்ரவரி 1978-இல் கோத்தா ஸ்டார் நகராட்சி மன்றமாக (Kota Setar Municipal Council) தரம் உயர்த்தப்பட்டது. இறுதியாக 21 டிசம்பர் 2003-இல் அலோர் ஸ்டார் மாநகராட்சியாக (Alor Star City Council) தகுதி உயர்த்தப்பட்டது.<ref name="Sanitary Board">  

அலோர் ஸ்டார் நகரம் 31 டிசம்பர் 1735-இல் நிறுவப்பட்டது. இதன் மூலம், தென்கிழக்கு ஆசிய பிராந்தியத்தில் உள்ள பழமையான நகரங்களில் அலோர் ஸ்டார் மாநகரமும் ஒன்று என அறியப்பட்டுகிறது.

அலோர் ஸ்டார் நகராட்சி முதல்வர்கள்
 எண்  முதல்வர்  தொடக்கம்  முடிவு 1  முகமது இசுமாயில் அனுவார்  1 பிப்ரவரி 1978  13 சனவரி 1983 2  துங்கு அகமது துங்கு முகம்மது  14 சனவரி 1983  6 அக்டோபர் 1985 3  அப்துல்லா அசுமின்  6 அக்டோபர் 1985  11 செப்டம்பர் 1990 4  யூசப் நயன்  11 செப்டம்பர் 1990  31 டிசம்பர் 1990 5  சாம்ப்ரி முகம்மது  1 சனவரி 1991  17 ஜூன் 1993 6  டத்தி அசீசா மசியான் நோர்டின்  17 சூன் 1993  30 ஆகஸ்டு 1994 7  செப்ரி அகமத் சாத்  31 ஆகஸ்து 1994  21 சனவரி 1995 8  யூசப் நயன்  21 சனவரி 1995  21 டிசம்பர் 2003

அலோர் ஸ்டார் மாநகராட்சி முதல்வர்கள்

 எண்  முதல்வர்  தொடக்கம்  முடிவு 1  யூசப் நயன்  22 டிசம்பர் 2003  31 அக்டோபர் 2006 2  அப்துல் முக்தி அப்துல்லா  1 நவம்பர் 2006  30 நவம்பர் 2006 3  கசாலி தின்  1 டிசம்பர் 2006  16 சூலை 2011 4  மத் நோ அகமத்  17 சூலை 2011  15 ஆகஸ்ட் 2016 5  முகமட் சோடி சாடார்  15 ஆகஸ்டு 2016  பதவியில்

மேற்கோள்கள்

 வெளி இணைப்புகள் 


பகுப்பு:கெடா
பகுப்பு:மலேசிய மாநகராட்சிகள்
பகுப்பு:மலேசியாவின் உள்ளாட்சி மன்றங்கள்